Nokså små (gjerne 4-7 millimeter), spinkle løpebiller. De er gjerne mørkt fargede. Kroppsformen er noe flat, og de fleste har påfallende små fasettøyne. Hodet er langt og smalt, de små fasettøynene plassert nær forkanten, kjevene temmelig små. Antennene er gjerne lyst fargede, bare litt lenger enn hodet. Pronotum mer hjerteformet, lengre enn bredt, med en bred midtfure. Dekkvingene er rundede, med litt uregelmessig lengdeskulptur, dekker ikke det bakerste bakkroppsleddet. Beina er tynne, gjerne rødlige.